stanford-oval/wikipedia huggingface dataset:
הווארי בומדיין
הערות שוליים

↑  הודחו 3 קציני פ.ל.ן. בכירים, חרות, 1 ביולי 1962
↑  סיכויו של בן בלה, דבר, 17 באוגוסט 1962
↑  הודח הרמטכ"ל של הפ.ל.ן., למרחב, 1 ביולי 1962
↑  מה חדש בריב בן חדה בן בלה, על המשמר, 9 ביולי 1962
↑  בן בלה אינו מתכונן לכפור בהסכמי אווייאן, הצופה, 17 ביולי 1962
↑  הרמטכ"ל המודח ישוב גם הוא לאלג'יר, הצופה, 3 באוגוסט 1962
↑  הרמטכ"ל המודח הגיע לאלג'יר, למרחב, 15 באוגוסט 1962
↑  חיילי בן בלה התמקמו באלג'יר - בניגוד להבטחות הפירוז, חרות, 11 בספטמבר 1962
↑  בן חדה ומנהיגים רבים אחרים הוצאו מרשימת המועמדים, למרחב, 14 בספטמבר 1962
↑  השבדי הוא האיש החזק באלז'יריה, מעריב, 18 בספטמבר 1962
↑  בן־בלה הרכיב ממשלתו, חרות, 1 באוקטובר 1962
↑  ג'ון סמולדון, שנים אוחזין בבן בלה, מעריב, 21 בספטמבר 1962
↑  מעמדו של בן בלה בסכנה, מעריב, 19 באפריל 1963
↑  בן בלה מינה רמטכ"ל חדש, הַבֹּקֶר, 2 באוקטובר 1963
↑  אורי דן, אווירת ערב הפיכה באלז'יריה, מעריב, 14 בנובמבר 1963
↑  בומדיין לימין בן בלה בוועידת פל"ן, על המשמר, 21 באפריל 1964
↑  בן־בלה הודח - בומדיין תפס את השלטון, על המשמר, 20 ביוני 1965
↑  ישראל נוימן, בומדיין מול קואליציה עויינת, דבר, 24 בנובמבר 1967
↑  טיהור באלג'יר, הצופה, 11 בדצמבר 1967
↑  מישאל עם באלז'יריה לאישור חוקה חדשה, מעריב, 8 בנובמבר 1976
↑  קווין קלוז, פוענחה תעלומת בומדיין: ערך ביקור חשאי בבריה"מ, מעריב, 17 באוקטובר 1978
↑  בומדיין חזר מברה"מ, דבר, 15 בנובמבר 1978
↑  בומדיין במצב של "חוסר הכרה", דבר, 22 בנובמבר 1978
↑  גורל בומדיין בידי רעייתו, מעריב, 30 בנובמבר 1978
↑  שלמה אלגזי, התמודדות על השלטון באלג'יר, דבר, 28 בדצמבר 1978
| --- | --- |
בקרת זהויות :  NLI: 987007311210005171  PLWABN: 9810602957605606  BIBSYS: 98021332  BnF: cb12592217x (data)  GND: 118659510  ISNI: 0000 0000 9134 6314  LCCN: n78027600  NARA: 10582251  NDL: 00433990  NTA: 07420386X  RERO: 02-A003031466  SNAC: w62d4wd7  SUDOC: 085696870  VIAF: 79122917   WorldCat (עם VIAF): 79122917 
הבית שבו נולד בומדיין
הווארי בומדיין, סדאם חוסיין, מוחמד רזא שאה פהלווי, 1975
הליכוד - ישראל ביתנו

| --- | --- |

 מדינה:  ישראל ישראל
 מייסד:  בנימין נתניהו אביגדור ליברמן
 מנהיגים:  בנימין נתניהו
 תקופת הפעילות:  25 באוקטובר 2012 – 9 ביולי 2014 (שנה)
 אפיון:  סיעה משותפת של מפלגות ארגוני ימין בישראל
 אידאולוגיות:  ציונות, ליברליזם לאומי, ליברליזם כלכלי, קפיטליזם
 כנסות:  19
 אותיות:  מחל
 שיא כוחה:  31 מנדטים (הכנסת ה-19)
 נוצרה מתוך:  הליכוד וישראל ביתנו
 התמזגה לתוך:  התפצלה למרכיביה (הליכוד וישראל ביתנו)
 מיקום במפה הפוליטית:  ימין
 halikud-beytenu.org.il
הליכוד - ישראל ביתנו (מכונה: הליכוד ביתנו) הייתה רשימה משותפת של המפלגות "הליכוד" ו"ישראל ביתנו" שהתמודדה בבחירות לכנסת ה-19 וזכתה ב-31 מנדטים. חברי הכנסת שנבחרו מטעמה פעלו כסיעה אחת בכנסת עד לפיצולה של הסיעה למרכיביה, ביולי 2014.
היסטוריה

ב-25 באוקטובר 2012, מספר ימים לאחר ההחלטה על פיזור הכנסת ה-18 והליכה לבחירות כלליות, כינסו בנימין נתניהו ואביגדור ליברמן מסיבת עיתונאים משותפת והכריזו על היוזמה להקמת רשימה משותפת של הליכוד וישראל ביתנו לקראת הבחירות לכנסת ה-19. כעבור ארבעה ימים אישרה ועידת הליכוד את ההחלטה.
לדברי ליברמן, ההחלטה על ההליכה המשותפת התקבלה כחודשיים טרם פרסומה.
בתחילה נתקל המהלך בהתנגדות של מספר אישים בליכוד ובראשם מיכאל איתן שקרא לו "חיסול הליכוד", אך לאחר אישור המהלך בוועידת הליכוד אמר איתן כי הוא מקבל את דין הוועידה.
בבחירות לכנסת ה-19, קיבלה רשימת "הליכוד - ישראל ביתנו" 31 מנדטים, ירידה של 11 מנדטים ממספר המנדטים המשותף שלהן בכנסת ה-18, שעמד על 42 מנדטים (27 לליכוד ו-15 לישראל ביתנו).
ב-7 ביולי 2014 הודיע אביגדור ליברמן, יו"ר מפלגת ישראל ביתנו ושר החוץ, על פירוקה של הסיעה המשותפת. ההודעה הגיעה לאחר חודש בו התקיימה מתיחות בין ליברמן לנתניהו במספר נושאים: הבחירות לנשיאות המדינה בהן נתניהו הודיע על תמיכתו בראובן ריבלין, תמיכה שאותה גינה ליברמן. לאחר רצח שלושת הנערים וירי הרקטות מרצועת עזה, ליברמן התנגד לתגובה "הרגועה" של נתניהו וטען שהתגובה צריכה להיות חריפה יותר.
ב-9 ביולי 2014 אישרה ועדת הכנסת את פיצול הסיעה למרכיביה.
נציגי הרשימה בכנסת

| בחירות | ח"כים | הערות |
| --- | --- | --- |
| 2013 הכנסת ה-19 | 31 מנדטים הליכוד: (20) בנימין נתניהו, גדעון סער, גלעד ארדן, סילבן שלום, ישראל כץ, דני דנון, משה יעלון, זאב אלקין, ציפי חוטובלי, יריב לוין, יולי אדלשטיין, חיים כץ, מירי רגב, משה פייגלין, יובל שטייניץ, צחי הנגבי, לימור לבנת, אופיר אקוניס, גילה גמליאל, כרמל שאמה הכהן  ישראל ביתנו: (11) אביגדור ליברמן, יאיר שמיר, עוזי לנדאו, סופה לנדבר, יצחק אהרונוביץ', אורלי לוי-אבקסיס, פאינה קירשנבאום, דוד רותם, רוברט אילטוב, חמד עמאר, שמעון אוחיון |  ב-10 ביוני 2014 נבחר ראובן ריבלין לתפקיד נשיא המדינה. החליף אותו כרמל שאמה הכהן. ‏רשימת מועמדי "הליכוד - ישראל ביתנו" לכנסת ה-19, באתר ועדת הבחירות המרכזית |
הערות שוליים

↑  הליכוד - ישראל ביתנו בהנהגת בנימין נתניהו לראשות הממשלה, באתר ועדת הבחירות המרכזית לכנסת ה-19
↑  ליברמן ונתניהו הודיעו: רצים ביחד, באתר "ישראל ביתנו", 25 באוקטובר 2012
↑  יהונתן ליס, נתניהו וליברמן הכריזו על הופעה משותפת בבחירות של הליכוד ושל ישראל ביתנו, באתר הארץ, 25 באוקטובר 2012
↑  עקיבא נוביק, נתניהו וליברמן הכריזו על איחוד: "ננהיג בעוצמה", באתר ynet, 26 באוקטובר 2012
↑  יהונתן ליס, ליברמן: "ההחלטה על האיחוד התקבלה לפני חודשיים", באתר הארץ, 26 באוקטובר 2012
↑  פנחס וולף‏, היוזמה של השר איתן: סיכול האיחוד עם ישראל ביתנו, באתר וואלה, 26 באוקטובר 2012
↑  מתי טוכפלד, האיחוד יוצא לדרך, באתר ישראל היום, 30 באוקטובר 2012
↑  נדב פרי, שי דורון, ליברמן הודיע: "חילוקי הדעות עם נתניהו אינם מאפשרים מסגרת משותפת", באתר nana10‏, 7 ביולי 2014
↑  ועדת הכנסת אישרה את התפלגות סיעת ישראל ביתנו מהליכוד, באתר הכנסת
| סיעות הכנסת התשע עשרה |
| --- | --- | --- |
| קואליציה | הליכוד • הבית היהודי (מפד"ל, האיחוד הלאומי – תקומה) • ישראל ביתנו • יש עתיד  • התנועה  (התנועה הירוקה) |  |
| אופוזיציה | העבודה • ש"ס • יהדות התורה (אגודת ישראל, דגל התורה) • מרצ • רע"מ-תע"ל-מד"ע (רע"מ, תע"ל, מד"ע) • חד"ש (מק"י, תראבוט, עצמאיים) • בל"ד • קדימה |  |
| רשימות שהתמודדו בבחירות לכנסת התשע עשרה |
| --- | --- | --- |
| מיוצגות בכנסת ה-18 | בל"ד • הבית היהודי • הליכוד - ישראל ביתנו • העבודה • חד"ש • יהדות התורה • מרצ-יחד • קדימה • רע"מ-תע"ל-מד"ע • ש"ס • האיחוד הלאומי |  |
| לא מיוצגות בכנסת ה-18 | אור • אחים אנחנו • ארץ חדשה • ברית עולם • דור • הירוקים • הישראלים • הפיראטים • חיים בכבוד • התקווה לשינוי • כולנו חברים נ נח • כח להשפיע - בהכוונת רבי אמנון יצחק • מורשת אבות • מפלגת כלכלה • מתקדמת ליברלית-דמוקרטית • עוצמה לישראל • עלה ירוק - הרשימה הליברלית • עם שלם • צדק חברתי • התנועה • דעם • יש עתיד |  |
הבחירות לכנסת התשע עשרה • מפלגות בישראל • הכנסת • פוליטיקה של ישראל
הלן מדיסון

הלן אמה מדיסון (באנגלית: Helene Emma Madison; ‏ 19 ביוני 1913 – 27 בנובמבר 1970) הייתה שחיינית אמריקאית. אלופה אולימפית בעלת 3 מדליות זהב (לוס אנג'לס 1932) ושיאנית עולם בכל משחי החופשי (100 מטר, 200 מטר, 400 מטר, 800 מטר ו-1500 מטר). היא האישה הראשונה בהיסטוריה ששחתה 100 יארד חופשי בדקה.
ביוגרפיה

מדיסון נולדה במדיסון, ויסקונסין. בילדותה עברה עם משפחתה לסיאטל, וושינגטון. בשנים 1930, 1931 ו-1932 זכתה מדיסון באליפות ארצות הברית בשחייה בכל משחי החופשי.
ביוגרפיה > שיא עולם ראשון

בתחרות שחייה שנערכה במרץ 1930 קבעה מדיסון במשחה ל-200 מטר חופשי שיא עולם חדש של 2:34.6 דקות. שבוע לאחר מכן, היא שיפרה במשחה ל-100 מטר חופשי שיא עולם חדש של 1:08.0 דקות.
ביוגרפיה > אירוע השיא

באולימפיאדת לוס אנג'לס (1932) זכתה מדיסון ב-3 מדליות זהב, במשחה היוקרתי ל-100 מטר חופשי בשיא אולימפי חדש של 1:06.8 דקות, לפני וילי דן אודן מהולנד (1:07.8 דקות) ובת ארצה אלינור גרטי-סביל (1:08.2 דקות), במשחה ל-400 מטר חופשי שיפור לשיאה העולמי 5:28.5 דקות, לפני בת ארצה לינור נייט-וינגרד (5:28.6 דקות) וג'ני מאקל מדרום אפריקה (5:47.3 דקות) ובמשחה שליחות 4x100 מטר חופשי בשיא עולם חדש של 4:38.0 דקות, לפני הולנד (4:47.5 דקות) ובריטניה (4:52.4 דקות).
לאחר המשחקים האולימפיים שיחקה מדיסון בתפקידים קטנים בסרטים הוליוודיים "איש הדג" ו"הלוחם של הבעל".
בגלל שהייתה מקצוענית מדיסון לא הורשתה להשתתף באולימפיאדת ברלין (1936).
לאחר שפרשה משחייה תחרותית, עבדה מדיסון בעבודות מזדמנות כמדריכת שחייה, הייתה פקידה בחנות כלבו ועבדה כאחות. היא התגרשה שלוש פעמים. היא סבלה מסוכרת ונפטרה בשנת 1970 מסרטן בגרון בסיאטל עיר מגוריה.
תארים

מדיסון קבעה 26 שיאי עולם חדשים. בשנת 1932 היא החזיקה בו זמנית בכל משחי החופשי הרשמיים, 17 במספר, הישג שאף שחיינית לא קבעה מאז. שיאיה האמריקאים החזיקו מעמד שנים רבות. ב-100 מטר חופשי 15 שנים, 220 יארד 6 שנים, 500 יארד 23 שנים ו-800 מטר חופשי 6 שנים.
בשנת 1966 זכתה מדיסון להכלל בהיכל התהילה הבינלאומי של השחייה.
ראו גם

מדיה וקבצים בנושא  בוויקישיתוף
התפתחות שיא העולם במשחה ל-100 מטר חופשי
התפתחות שיא העולם במשחה ל-200 מטר חופשי
התפתחות שיא העולם במשחה ל-400 מטר חופשי
התפתחות שיא העולם במשחה ל-800 מטר חופשי
התפתחות שיא העולם במשחה ל-1500 מטר חופשי
הכחשת המתאם

הכחשת המתאם היא כשל לוגי מקבוצת כשלי מתאם שבו נעשה ניסיון להציג חלופות במקום בו חלופות כאלו אינן קיימות. כשל זה הוא היפוכו של כשל דילמה כוזבת. לדוגמה:
אם יוכח שהגברת האמורה מעולם לא הייתה קיימת, מובן שלא ניתן היה לרצוח אותה. אך מאחר שעובדה ידועה היא כי הגברת מטושביץ' אכן הייתה קיימת, החלופה היא כוזבת.
ראו גם

כשלי מתאם - קבוצת הכשלים הלוגים לה שייך כשל הכחשת המתאם.
חוק האי-סתירה
הווארנג

לוחם הווארנג
הווארנג (בקוריאנית 화랑) הייתה קבוצת לוחמי המשמר המלכותי של ממלכת שילה הקוריאנית העתיקה, שהתקיימה עד המאה העשירית לספירה. הווארנג היה גם שמו של המוסד בו התחנכו וגדלו הלוחמים הצעירים, אשר היווה קבוצה חברתית מצומצמת שעסקה בלימוד ותרגול שיטות בודהיסטיות וטאואיסטיות, בדומה למנזרים בודהיסטים אחרים באותה תקופה. עם התפתחותה הפוליטית של ממלכת שילה, התפתחו קבוצות חברתיות אלו לארגוני צבא ולחימה, אשר בסופו של דבר הכריעו את הכף לטובת הממלכה במלחמת שלוש הממלכות ואיפשרו את כיבושה של קוריאה כולה על ידי ממלכת שילה.
משמעות מילולית

המילה הווארנג מתורגמת לרוב בשפה חופשית כ"אבירי הפרח".
מילולית, מורכבת המילה משתי מילים קוריאניות: "הווא" (Hwa), שמשמעה פרח, או פעולת הפריחה, "ראנג" (Rang) היא צורת סיומת קוריאנית/ כך, "הווארנג" באופן מילולי הוא "הפרחים" או "הפורחים", ובהקשר הזה, הכוונה היא לאותם לוחמים.
מנהיגי לוחמי הווארנג לעיתים נקראו גם "גוקסאון" ("Gukseon"), שמשמעו "אבירי אלמוות", או "יעלות החן". מבחינה אטימולוגית, המילה הקוריאנית "סאון" (仙) היא מילה כבדת משקל. במשמעותה העתיקה פירושה "אדם", ולפי הטאואיזם היא מייצגת ישות אלמותית המתקיימת בהרים.
עדויות היסטוריות על הווארנג

עיקר הידע ההיסטוריוגרפי אודות לוחמי הווארנג מצוי בידינו כיום הודות לשני הקבצים העתיקים שבכתבי קוריאה: "סאמגוק סאגי" ו"סאמגוק יוסה".
הראשון הוא קובץ המתאר את המהלכים ההיסטוריים בקוריאה של תקופת שלוש הממלכות. השני הוא קובץ אגדות ומיתוסים שלפני, במהלך ואחרי אותה תקופה. מידע נוסף ומועט יחסית נתקבל במחקר הודות לביוגרפיות של נזירים מתקופת שלוש הממלכות.
היסטוריה

על פי ה"סאמגוק-יוסא", השינויים הדמוגרפיים יחד עם התחזקות הממלכות השכנות בקוריאה של תקופת שלוש הממלכות הדאיגו את קיסר ממלכת "שילה". בתגובה לכך, זימן ובחר המלך נערים ממשפחות טובות ובעלי מוטיבציה גבוהה להתגייס לשורותיו וליצור קבוצת ייחוד חדשה. הוא קרא להם בשם הווארנג. על פי הסיפור הזה, הקבוצה החלה את דרכה כגיוס למטרות צבא מלכתחילה, ולא כקבוצה חברתית-דתית.
יחד עם קביעת הבודהיזם כדת המדינה, אימץ מלך שילה בשנת 520 לספירה את שיטת הממשל הסינית - ה"גולפום" (golpum). שיטת ממשל זו דומה במידת מה ל"דם מלוכה", ומפרידה בין שכבות האוכלוסייה על ידי יצירת פילוח אריסטוקרטי מעמדי בקרב האוכלוסייה.
לוחמי הווארנג מילאו תפקיד חיוני בהשלטת שיטת הממשל הזו במרכז המדינה, והיוו שכבה אריסטוקרטית בפני עצמם.
עם התרחבות ממלכת שילה, ועליית מרידות ברחבי הממלכה המאוחדת, פעלה המלוכה על מנת לחזק את הלוחמים, ומונו אנשים רמי מעלה ודרג לפקח ולהוביל אותם. במהלך המאות השישית והשביעית לספירה אומנו לוחמי הווארנג בלחימה על גבי סוסים, בחרבות, קשתות, רומחים, הטלת אבנים וטיפוס. כך עד סוף המאה השביעית גדלו מאוד יוקרתם ומספרם של הלוחמים, עד שמנו כמה מאות צוותים. כך פותחה עם הזמן אמנות לחימה ייחודית, שבעת מאוחרת יותר קיבלה את שמה - "הווארנג-דו" על שם לוחמי הווארנג.
השפעות

ככל הנראה, ההשפעה הניכרת ביותר של לוחמי הווארנג התבטאה ביכולות וטכניקות הסיוף המרשימות שפיתחו, ואשר התפשטו מזרחה ונטמעו בכל אמנויות הלחימה המוכרות עד היום. בקובץ העתיק "בונגוק-ג'אום" שמשמעו "חרב לאומית", בו מתוארות ומסוכמות טכניקות הסיוף של לוחמי העילית של הווארנג, ניתן לראות כיצד השתמרו הטכניקות עד לימינו אנו.
שימושים נוספים

לאחר נפילת ממלכת שילה המושג "הווארנג" שרד, ושינה את משמעותו. משך תקופה ארוכה הייתה משמעות המילה שמאני. כיום נפוץ השימוש בשמם של הווארנג בבתי ספר ומוסדות. ב-2016 יצאה סדרת דרמה קוריאנית המתבססת על התקופה של הווארנג ונקראת "אבירי הפרחים". השימוש המקובל ביותר כיום לשימוש בשמם של הווארנג הוא באמנות הלחימה הקוריאנית טאקוונדו, מתוך כבוד למורשתם של הלוחמים.
המסע לעמק החלומות 4: מסע אל תוך הערפל

| --- | --- |

כרזת הסרט ב-DVD
 מבוסס על:  המסע לעמק החלומות
 בימוי:  רוי אלן סמית' 
 הופק בידי:  רוי אלן סמית'
 תסריט:  דב רוס 
 עריכה:  ג'ון קרנוצ'ן 
 מדבבים:  רוב פאולסן פרנק ולקר סקוט מקאפי ג'ון אינגל קנת' מארס קרול ברוס טרס מקנייל ג'ף בנט צ'ארלס דרנינג לינדה גארי Heather Hogan קנדיס האטסון 
 מוזיקה:  מייקל טברה ג'יימס הורנר (שיר הנושא)
 מדינה:  ארצות הברית 
 חברת הפקה:  Universal Cartoon Studios
 חברה מפיצה:  MCA/Universal Home Video
 שיטת הפצה:  וידאו על פי דרישה, direct-to-video 
 הקרנת בכורה:  ארצות הברית 10 בדצמבר 1996
 משך הקרנה:  כ-74 דקות
 שפת הסרט:  אנגלית 
 סוגה:  הנפשה, הרפתקאות, מוזיקלי
 סרט קודם:  המסע לעמק החלומות 3: עת לחברות גדולה
 סרט הבא:  המסע לעמק החלומות 5: האי המסתורי
 סרטים בסדרה:  המסע לעמק החלומות
 דף הסרט ב־IMDb
 
המסע לעמק החלומות 4: מסע אל תוך הערפל (באנגלית: The Land Before Time IV: Journey Through the Mists) הוא סרט הרפתקאות מונפש אמריקאי משנת 1996, שהופק על ידי אולפני ההנפשה של יוניברסל (שנודעו בעבר כ-"Universal Cartoon Studios") ובוים על ידי רוי אלן סמית'. זהו הפרק הרביעי וסרט ההמשך השלישי של "המסע לעמק החלומות" בבימויו של סמית', כמו גם האחרון שמציג כל אחד מהמדבבים המקוריים. הסרט היה מועמד לשני פרסי אנני. זה היה גם הסרט האחרון בו הופיעה לינדה גארי כקולה של סבתא ארוכת-צוואר, שכן היא מתה באוקטובר 1995, והוא הוקדש לזכרה.
מדבבים

סקוט מקאפי - ליטלפוט
קנדיס האטסון - סרה
הת'ר הוגאן - דאקי
רוב פולסן - ספייק
ג'ף בנט - פיטרי / איצ'י
ג'וליאנה הנסן - אלי
טרס מקניל - אמא של אלי / דיל
פרנק וולקר - טיקלס
לינדה גארי - סבתא ארוכת-צוואר (בתפקיד הקולנוע האחרון שלה לפני שהפסידה במאבקה בסרטן המוח ב-1995)
קנת מארס - סבא ארוך-צוואר
צ'ארלס דרנינג - ארצ'י
קרול ברוס - הזקנה
ג'ון אינגל - מספר
שירים

שירי הסרט נכתבו על ידי לסלי בריקוסה.
שיר הערש של סבתא - מבצעת: סבתא ארוכת-צוואר (לינדה גארי)
מי צריך אותך? - מבצעים: דיל (טרס מקניל) ואיצ'י (ג'ף בנט)
זה דורש כל מיני - מבצעים: אלי (ג'וליאנה הנסן), ליטלפוט (סקוט מקאפי), סרה (קנדיס האוטון), דאקי (הת'ר הוגאן) ופיטרי (ג'ף בנט)
כמו כן שיר הנושא של הסרט המקורי המסע לעמק החלומות "If We Hold on Together" נשמע בסרט.
הערות שוליים

↑  "Annie Awards - 25th Annie Awards". Annie Awards. נבדק ב-15 בפברואר 2019. {{cite web}}:  (עזרה)
| --- | --- |
בקרת זהויות :  BNE: XX4866916  VIAF: 225729592   WorldCat (עם VIAF): 225729592
הידרותרפיה

הידרותרפיה או הידרופתיה (מקור המילה בשפה היוונית: הידרו = מים, תרפיה = טיפול) היא שיטת טיפול בגוף הנעזרת במים להקלה וריפוי.
עקרונות כלליים

השיטה מיושמת בבריכת שחייה טיפולית או שיקומית בעלת תכונות תכנוניות מסוימות כמו גובה אחיד, מערכת חימום, מידות ייעודיות וכולי[דרוש מקור]. השיטה מנצלת את התכונות הפיזיות של המים חום המים, תחושת נעימות מרגיעה ומשחררת, לחץ הידרוסטאטי והפחתת משקל המטופל. הידרותרפיה משמשת כאמצעי לטיפול בבעיות שונות דוגמת: כאבי מפרקים, בעיות ניווניותבמערכת השרירים והשלד, במחלת פרקינסון, בהפרעות קשב ועוד. מטרתו של הטיפול היא עצירת הידרדרות, הפחתת כאבים.
למים יש תכונות שההידרותרפיה מנצלת לתועלתה. בהידרותרפיה משתמשים שימוש חיצוני או פנימי במים בכל צורותיהם כנוזל כמוצק וכקיטור לטיפול בבעיות גופניות ובמחלות שונות. זוהי אחת משיטות הטיפול שהיו בשימוש נרחב בתרבויות עתיקות, כולל הודו, מצרים וסין. ישנם מחקרים רבים שדיווחו על השפעות של הידרותרפיה על מערכת מסוימת או פיזיולוגית או טיפולית או שילוב של שתיהן, אך לא דיווחו בכל המערכות העיקריות של הגוף מה שגרם לנו לעשות את הסקירה הזו במטרה לדווח השפעות מבוססות-ראיות מדעיות של הידרותרפיה על מערכות שונות בגוף. על מנת לספק סקירה כללית, ביצענו חיפוש מרכזי של PubMed ו-PubMed כדי לסקור מאמרים רלוונטיים בספרות האנגלית המבוססים על "השפעות הידרותרפיה/בלנאותרפיה" על מערכות שונות בגוף. מאמרים שפורסמו מ-1986 עד 2012 נכללו בסקירה זו. הגוף מאבד כשני שלישים ממשקלו עם הכניסה למים. כך קל יותר להשכיבו במצב אופקי ולטפל בכאב ללא לחץ על עמוד השדרה, ויתר המפרקים שמסביבו. הלחץ ההידרוסטטי משפיע על המטופל בשמירה על היציבות שלו במים. הלחץ ההידרוסטטי עולה ככל שמעמיקים, זוהי אחת הדרכים להעלות את העומס על בית החזה. לפיכך, צלילה ותרגילים מתחת למים ישפרו את המערך הנשימתי, ואת היכולת להתנגד לגורמי מחלות למיניהן[דרוש מקור]. ברמה התפקודית הלחץ ההידרוסטטי יכול לסייע במניעת התהוות של בצקות, בסילוק פסולת ונוזלים מצטברים, והארכת שרירי הנשימה.
המים החמים בהם מתבצע הטיפול מרפים את השרירים המכווצים מסביב למקום הכואב, ומביאים להקלהן. הם מדכאים את מערכת העצבים הסימפטטית, שאחראית על קצב הלב, ופועלים במקביל ללחץ ההידרוסטטי, בהעלאה של לחץ הדם.
חשוב לציין כי הראיות האיכותיות להוכחת השיטה הן מעטות, ולכן אין זה נחשב לחלק מהרפואה הקונבנציונלית. שלא כמו פיזיותרפיה המאושר על ידי המל"ג ועל ידי גופים רשמיים אמינים אחרים.
עקרונות כלליים > שלבים בטיפול הידרותרפיה

ההידרותרפיה נותנת מענה שיקומי, כשהגוף כואב, גם בגלל הטראומה, וגם בגלל התקצרות שרירית נלווית. המים הם אמצעי טוב למגע מרפא. שימוש בזרם המים, בזרם נגדי, במערבולת מלאכותית ובפעילות במים, הם אמצעים לשחרור ושיפור תנועה. ההידרותרפיה מיושמת בצורה פיזית במטופל, ומשתמשת בכח המים למתיחות שרירים משחררות עומס, כמו גם סיכוך והפעלת מפרקים, תהליך אשר מטרתו שיפור יכולת התנועה, וחיזוק מערכת שיווי המשקל והיציבה, שקורית במשבר פיזיולוגי מהסוגים האלה.
עקרונות כלליים > זכאות לטיפול בהידרותרפיה

להידרותרפיה סגולות רפואיות ההופכות אותה לאחת האפשרויות הטיפוליות עבור נכים. לכן המוסד לביטוח לאומי מסבסד אותה בעבור אוכלוסיית הנכים. סל השיקום שמוענק לנכים מטעם הביטוח הלאומי כולל בתוכו טיפולים משלימים לצורך שיקום הגוף, כאשר ההידרותרפיה היא אחד מהטיפול הפיזיותרפייים. כל נכה זכאי לקבל טיפול פזיותרפי בהתאם למסגרת הנכות שנקבעה לו בוועדה הרפואית של הביטוח הלאומי.
משרד הבריאות כלל טיפולי הידרותרפיה דרך סל הבריאות לקטינים עד גיל 18 הסובלים מבעיות אשר ההידרותרפיה נמצאה כשיטת טיפול יעילה עבורן. בין הבעיות הכלולות בסל הבריאות נמצאות: בעיות נוירולוגיות, מחלות מטבוליות בעיות ספיגה, בעיות במערכת העיכול, אוטיזם PDD, עיכוב התפתחותי, בעיות מוטוריות, פיברומיאלגיה ועוד.
הזכאות למימון טיפולי הידרותרפיה דרך סל הבריאות מותנית בחוות דעת והמלצה של צוות רב-מקצועי הכולל חלק מהמקצועות הבאים: רופא, פיזיותרפיסט, מרפא בעיסוק, פסיכולוגי, עובד סוציאלי, ועוד.
טכניקות טיפוליות

הליוויק, באד רגץ, ואטסו, הידרותרפיה קונבנציונלית, Hydro Stretching, טיפול מניפולטיבי במים, הארכת עמוד השדרה מתחת למים, Fitness, Rebirthing Teaching.
אוכלוסיות היעד

אוכלוסיית המטופלים כוללות ילדי חינוך מיוחד (לדוגמה - מוגבלות שכלית התפתחותית, CP, אוטיזם, ADHD), אנשים עם בעיות נוירולוגיות (פרקינסון, אירוע מוחי, ניווני שרירים לסוגיהם), אנשים עם בעיות אורתופדיות (שברים, קיצורי שרירים) ואנשים הסובלים מכאבים כרוניים מפושטים כמו פיברומיאלגיה ומחלות פרקים.
אוכלוסיות היעד > הידרותרפיה וכאבי גב

כשמתבגרים, מתרבים השינויים הניוונים בעמוד השדרה, שינויים אלו גוררים אחריהם פתולוגיות שונות בטונוס השריר ומשפיעות על תפקודו התקין של הגוף כמכלול שלם. מקצועות המאופיינים בלחץ נפשי רב ובישיבה מרובה מול מסך מחשב במשרד או בתפקידי נהיגה יוצרים עמוס רב על מערכת השרירים התומכת בשלד ומעודדים שחיקה ופציעה של השלד ומערכת הסחוסים. הטיפול ההידרותרפי, מנסה לתת מענה לבעיות השלד והשרירים להפחית לחצים מאזורים בעלי רגישות עיצבית, להפעיל מחדש מפרקים מנוונים ולהחזירם לתפקוד.
ראו גם

בלנאותרפיה
אקווה ג'וגינג
הליוויק
הערות שוליים

↑  A Mooventhan and L Nivethitha1, Scientific Evidence-Based Effects of Hydrotherapy on Various Systems of the Body, N Am J Med Sci., ‏2014 May
| --- | --- |
בקרת זהויות :  NLI: 987007533734605171  BnF: cb119407714 (data)  GND: 4137787-4  LCCN: sh85063494  NKC: ph139279 
בריכה הידרותרפית לתרגול הליכה במים
המסע הארוך

מסלול המסע הארוך
המסע הארוך (בסינית: 长征) הוא מסע נסיגה של כ-10,000 קילומטר, שארך כשנה, שערכו הקומוניסטים הסינים בראשותו של מאו דזה-דונג בשנת 1934. המצעד ההרואי הפך לאחד המיתוסים המכוננים של המפלגה הקומוניסטית הסינית, והיה שלב חשוב בעלייתה לשלטון בסין.
רקע

באוקטובר 1934 החלה המתקפה החמישית של כוחותיו של צ'יאנג קאי שק נגד הסובייט המרכזי שהקימו הקומוניסטים במחוז ג'יאנגשי בדרום סין. לאחר שורה של ניסיונות כושלים לחסל את המאחז הקומוניסטי, גייס צ'יאנג, שנעזר במומחים צבאיים גרמנים, כ-700,000 חיילים לצורך חיסולו הסופי, מולם ניצבו כ-150,000 חיילים קומוניסטים בלבד. הוא הקים טבעת מצור סביב הבסיס הקומוניסטי, וכיווץ אותה בהדרגה, תוך שהוא גורם אבדות כבדות לכוחות הקומוניסטים.
מהלך המסע

כדי להינצל מהשמדה, החליטה ההנהגה הקומוניסטית לנטוש את הרפובליקה הסובייטית הסינית שהקימה בדרום סין, ולצאת למסע צפונה, שכונה לימים בשם "המסע הארוך", במטרה ליצור בסיס בטוח חדש בשליטה קומוניסטית בצפון סין. במסגרת הפריצה החוצה מטבעת הכיתור של כוחות הגואומינדנג, פוצל הכוח הקומוניסטי לחמישה טורי מסע. 86,000 לוחמים, ובנוסף 11,000 חיילי תחזוקה ושלישות ואלפי אזרחים, פרצו את טבעת הכיתור הלאומנית, והחלו במצעד מג'יאנגשי לכיוון דרום מערב. תחילה נתקלו בקשיים בחציית נהר שיאנג, במהלכה תקפו הכוחות הלאומניים את הטורים הצועדים. בינואר 1935, עם בוא החורף הגיעו הכוחות לדְזוּניִי, לאחר שאיבדו כ-5,000 לוחמים וכן את כל האזרחים הסבלים, והם עדיין נדרשו לעבור חמישה קווי ביצורים של הקוומינטנג בהמשך הדרך. תחת תנאים אלו התקיימה בדְזונְיִ ועידה של הנהגת המפלגה הקומוניסטית, במסגרתה הוחלט על שינוי חד באסטרטגיה של כיבוש השלטון בסין על ידי המפלגה, ועל הדחת ההנהגה הנוכחית שלה. כתוצאה מהוועידה הפך מאו דזה-דונג למנהיג בפועל של המפלגה הקומוניסטית הסינית, אף על פי שלא נבחר באופן רשמי כמזכיר המפלגה. במהלך הוועידה האשים מאו את בו גו ואוטו בראון, שנשלחו לסין מטעם הקומינטרן, באחריות לכישלונות של המפלגה בשנים שקדמו לכינוס הנהגת המפלגה בדזוניי.
בוועידת דזוניי (אנ') הוחלט שהצבא הקומוניסטי הנסוג ינוע לכיוון צפון, במטרה לחבור לרפובליקה הסובייטית הקומוניסטית בצפון מחוז סצ'ואן. אולם הצעדה לשם חייבה חציה של נהר היאנגצה, שם חיכה להם צבאו של צ'יאנג קאי שק. מאו בחר לצלוח את הנהר באזור מסוכן באמצעות מעבורות בלבד, והצליח, היות שכוחותיו של צ'יאנג לא האמינו שניתן לחצות שם. לאחר מכן, קרבו הקומוניסטים לשפך נהר דאדו. ללאומנים חברו גם כוחות עצמאיים מקומיים שלחמו אף הם בכוחות הקומוניסטיים. בנוסף, התגלה מערב סצ'ואן כאזור הררי וקשה למסע, בו הטבע היה אויב גדול לא פחות. הכוחות הנסוגים נאלצו להילחם באיתני טבע, בכוחות צבא מקומיים ואף בשבטים מקומיים עוינים.
מאות נהרגו בדרך, בעיקר בשל הקור העז. עם זאת, בשלהי יוני 1935 הגיע הצבא לעמק רחב ידיים וזרוע כפרים, ונפגש עם כוחות הארמייה הרביעית, שהגיעו מחנאן. הוחלט להמשיך למחוז גאנסו, ולשם הגיעו החיילים בחודש ספטמבר. למאו נודע על קיומו של סובייט קומוניסטי במחוז שאאנשי, ובאוקטובר הסתיים המסע בן 368 יום בין-אן (אנ') שבמחוז.
לנקודת היעד הגיעו כ-8,000 איש בלבד (מתוך כ-100,000 שיצאו למסע). לאורך המסע החרים הצבא הקומוניסטי רכוש ונשק ממיליציות מקומיות וגייס לשורותיו איכרים ועניים, אך אלו מנו פחות מאלף מתוך שמונת האלפים שהגיעו לשאאנשי. גורמים רבים גרמו לאובדן המספרי, בהם תשישות, רעב, עריקה, קור, מחלות ואבדות צבאיות.
על אף מחירו הכבד, נתן המסע לקומוניסטים את הבידוד לו היו זקוקים על מנת להתארגן ולבנות מחדש את הצבא. כמו כן, המסע קנה להם אהדה גדולה בקרב האיכרים שהתרשמו מנחישותם וממסירותם של הכוחות, וכן את העובדה שעל אף הקשיים, לא עסקו הכוחות בביזת רכושם של האיכרים.
לקריאה נוספת

האריסון א. סולסברי, תרגום מאנגלית: נעמי כרמל, המסע הארוך - הסיפור שטרם סופר, ספרית מעריב, 1987, 423 עמודים
אד ג'וסלין ואנדרו מקיואן, תרגום מאנגלית: אסף גברון, המסע הארוך - הסיפור האמיתי מאחורי המסע האגדי שיצר את סין של מאו, 2007.
הערות שוליים

↑  בשנת 1984, כדי לספר את הסיפור במלואו, עשה המחבר, האריסון א. סולסברי, כ-11,000 קילומטרים בעקבות המסע הארוך, שוחח עם עשרות גברים ונשים שהשתתפו במסע הארוך, עם היסטוריונים, ועם אנשי צבא ומנהיגים בסין שעברו את התקופה ההיא. השלטונות פתחו בפניו את הארכיונים ואיפשרו לו גישה למסמכים. המחבר הוא עיתונאי נחשב בארצות הברית, שהיה כתב של הניו יורק טיימס בברית המועצות, כתב ספרים שבגין אחד מהם זכה בפרס פוליצר בשנת 1955
| --- | --- |
בקרת זהויות :  NLI: 987007285790105171  BnF: cb119566647 (data)  GND: 4114356-5  LCCN: sh85024116  NKC: ph605054
הלן מלס

| --- | --- |

 לידה:  11 בספטמבר 1980 (בת 44) אריתריאה 
 מדינה:  אריתריאה 
 תקופת הפעילות:  מ-1990 
 
הלן מלס (באנגלית: Helen Meles;‏ נולדה ב-11 בספטמבר 1980) היא שחקנית וזמרת אריתראית. הוציאה כמה אלבומים והופיעה בסרטים אריתראיים רבים.
ביוגרפיה

למלס יש שתי אחיות, אסתר וסנאית, ואח גדול בשם מיקאל. מיקאל היה, כמוה, זמר ולוחם בארגון החזית העממית לשחרור אריתריאה. בשנת 1982, הוא כמעט מת מפצעיו שקיבל בזמן הלחימה, אך הצילו את חייו בבית החולים.
בשנת 2007, מלס התחתנה עם נגן הסקסופון האריתראי אייזק אספו באסמרה, בירת אריתריאה. בשנתיים לאחר מכן לזוג נולדו שני בנים. היא עברה בחייה להתבסס במערב לונדון והופיעה בפסטיבלים בממלכה המאוחדת כנציגה של אריתריאה.